સરકાર પાસે સીબીઆઈ ડાયરેક્ટરને હટાવવાનો કેટલો અધિકાર છે\nઆલોક વર્મા

બંને અધિકારીઓને હાલ રજા પર મોકલી દેવામાં આવ્યા છે. 

પીટીઆઈએ કર્મચારી અને પ્રશિક્ષણ વિભાગના એક પત્રના હવાલાથી જાણકારી આપી કે સંયુક્ત નિર્દેશક નાગેશ્વર રાવને તાત્કાલિક પ્રભાવથી કાર્યવાહક નિર્દેશકની જવાબદારી સોંપવામાં આવી છે. 

આ પહેલાં નાગેશ્વર રાવ જ સીબીઆઈમાં જોઇન્ટ ડારેક્ટરના પદ પર હતા. 

સૂત્રોના જણાવ્યા પ્રમાણે સીબીઆઈમાં આલોક વર્મા અને રાકેશ અસ્થાના વચ્ચે ચાલી રહેલો વિવાદ સાર્વજનિક થતા અને તે આ સ્તર પર વધી જતા સરકાર ખૂબ જ નારાજ હતી. 

જે બાદ સરકારે આ સમગ્ર મામલામાં દખલ દીધી અને આગળની કાર્યવાહીમાં કોઈ બાધા ના આવે એ માટે સીબીઆઈના પ્રમુખ અને તેમના ડેપ્યુટીને લાંબી રજા પર મોકલી દેવામાં આવ્યા છે. 

જવાબદારી પરત લઈ લેવાના મામલામાં આલોક વર્માએ સુપ્રીમ કોર્ટના દરવાજા ખખડાવ્યા છે. જેની સુનાવણી શુક્રવારના રોજ થવાની છે. 

નાગેશ્વર રાવે વચ્ચગાળોનો હોદો સંભાળતાની સાથે સીબીઆઈની ઓફિસના 10માં અને 11માં માળને સીલ કરી દેવામાં આવ્યા છે. જ્યાં આલોક વર્મા અને રાકેશ અસ્થાનાની ઓફિસ આવેલી છે. 

સમાચાર એજન્સી પીટીઆઈએ જણાવ્યું છે કે સીબીઆઈ મુખ્યાલયમાં અસ્થાના અને વર્માની ઓફિસને સીલ કરી દેવામાં આવી છે. 

સીબીઆઈના ડાયરેક્ટરનો કોણ હટાવી શકે છે? 

રાકેશ અસ્થાના

ઉતાવળમાં સરકારે ઉઠાવેલા આ પગલાની ટીકા થઈ રહી છે અને એવો પણ આરોપ લાગી રહ્યો છે કે સીબીઆઈના ડાયરેક્ટરને હટાવવાની પ્રક્રિયામાં છેડછાડ કરવામાં આવી છે. 

વરિષ્ઠ વકીલ પ્રશાંત ભૂષણે આલોક વર્માને હટાવવાની પ્રક્રિયાને ગેરકાનૂની ગણાવતા કહ્યું કે તેઓ આની સામે સુપ્રીમ કોર્ટમાં અરજી દાખલ કરશે. 

કોંગ્રેસ નેતા મનીષ તિવારીએ ટ્વીટ કર્યું, "લોકપાલના કાયદા મુજબ સીબીઆઈના ડાયરેક્ટરનો કાર્યકાળ બે વર્ષ માટે નક્કી કરવામાં આવ્યો છે. વડા પ્રધાન સુપ્રીમ કોર્ટના મુખ્ય ન્યાયાધીશ અને વિપક્ષના નેતાની કમિટીના નિર્ણય વિના સરકાર ના તો તેમનો કાર્યકાળ ટૂંકાવી શકે કે ના તો વચગાળાનો ઉપાય કરી શકે."

સીબીઆઈના પૂર્વ જોઇન્ટ ડાયરેક્ટર એન. કે. સિંહે કહ્યું, "સીબીઆઈના ડાયરેક્ટરની નિમણૂકનો અંતિમ નિર્ણય વડા પ્રધાન, સુપ્રીમ કોર્ટના મુખ્ય ન્યાયાધીશ અને વિપક્ષના નેતાની એક કમિટી કરતી હોય છે."

"તેમનો કાર્યકાળ બે વર્ષનો હોય છે. કાયદા પ્રમાણે આ તેમને હટાવતાં પહેલાં પણ આ અંગેનો નિર્ણય આ ત્રણ લોકોની કમિટી જ લે છે."

"હવે આ મામલો સુપ્રીમ કોર્ટમાં ગયો છે અને તેના પર શુક્રવારે સુનાવણી થશે."

કોણ છે વચગાળાના સીબીઆઈ...\n\ntl;dr:
કેન્દ્રીય તપાસ બ્યૂરો, સીબીઆઈમાં હાલ ઘમાસાણ ચાલી રહ્યું છે. આ તમામની વચ્ચે ડાયરેક્ટર આલોક વર્મા અને તેમના ડેપ્યુટી રાકેશ અસ્થાના પાસેથી તમામ જવાબદારીઓ પરત લઈ લેવામાં આવી છે.